
ELŐTERJESZTÉS

Az „Útfelújítás Jászapátiban” tárgyú közbeszerzési eljárás megindításáról
Tisztelt Képviselő-testület!
Jászapáti Városi Önkormányzat konzorciumban Jászkisér Város Önkormányzatával sikeresen pályázott a „Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése” című VP-6-7.2.1-7.4.1.2-16 azonosítószámú pályázati felhívásra.

Jászapáti Városi Önkormányzat a projekt keretében a Jászapáti városból a REGIO-KOM Kft. hulladéklerakó telephez vezető külterületi út felújítását valósítja meg, továbbá 1-1 darab traktor és ágaprító gép beszerzésére kerül sor. Jászkisér Város Önkormányzata vonatkozásában 1-1 darab traktor és rézsűkasza beszerzése fog megvalósulni.

A közbeszerzési eljárás az „Útfelújítás Jászapátiban” tárgyú vállalkozási szerződés megkötésére irányul.

A Jászapáti Városi Önkormányzat, mint ajánlatkérő a Kbt. 39. § (1) bekezdése alapján, a Kbt. 115. § (2) bekezdése szerint, összhangban a 424/2017, (XII.19.) Korm. rendelettel a felhívást és a közbeszerzési dokumentumokat az ott elől írtak szerint, EKR keretében küldi meg az általa ajánlattételre alkalmasnak minősített gazdasági szereplők részére, melyek a következők:
1.) RE-NI Út Kft. (3375 Mezőtárkány, Mikszáth Kálmán utca 7.)

2.) PE-DA Ker. Kft. (5135 Jászivány, Kövesút dűlő 2.)

3.) Török-net Kft. (3360 Heves, Katona J. út 50.)

4.) Exroad Kft. (3360 Heves, Munkácsy M. u. 60.)

5.) Geogép Kft. (5100 Jászberény, 2413/2 hrsz.) 
Kérem a Tisztelt Képviselő- testületet, hogy az előterjesztést megtárgyalni, a határozati javaslatot pedig elfogadni szíveskedjenek!
.../2019. (II.14.) számú Képviselő-testületi határozati javaslat
(Az „Útfelújítás Jászapátiban” tárgyú közbeszerzési eljárás megindításáról)
1./ Jászapáti Városi Önkormányzat, mint Ajánlatkérő a VP-6-7.2.1-7.4.1.2-16 azonosítószámú „Külterületi helyi közút fejlesztése és útkarbantartáshoz szükséges gépek beszerzése Jászapáti és Jászkisér településeken” c. projekthez kapcsolódóan „Útfelújítás Jászapátiban” tárgyban közbeszerzési eljárás lefolytatásáról dönt Jászapáti Városi Önkormányzat közbeszerzési tervében foglaltak szerint.

2./ „Útfelújítás Jászapátiban” tárgyú, a Kbt. 115.§ (1) bekezdése szerinti nyílt közbeszerzési eljárásban a Kbt. 19. § (2)-(3) bekezdésében foglaltakat megvizsgáltuk a becsült érték alátámasztására vonatkozó tervezői költségvetést, amely alapján a közbeszerzési eljárás becsült értékét (nettó) 85.761.057 Ft-ban állapítjuk meg.

3./ A projektben rendelkezésre álló fedezet: nettó 78.462.518 Ft, a becsült értéktől való különbözetet, azaz nettó 7.298.539 Ft-ot, Jászapáti Városi Önkormányzat 2019. évi költségvetésének terhére biztosítunk.
4./ A Kbt. 115.§ (2) bekezdésének megfelelően Jászapáti Városi Önkormányzat, mint Ajánlatkérő a VP-6-7.2.1-7.4.1.2-16 azonosítószámú „Külterületi helyi közút fejlesztése és útkarbantartáshoz szükséges gépek beszerzése Jászapáti és Jászkisér településeken” c. projekthez kapcsolódóan „Útfelújítás Jászapátiban tárgyú építési beruházási feladatok ellátására ajánlattételre felkért szervezetek kiválasztására vonatkozóan dönt abban, hogy a közbeszerzési törvény hatálya alá tartozó beszerzésre irányuló ajánlattételi eljárásban ajánlattételre az alábbi szervezeteket kéri fel:
1.)
RE-NI Út Kft. (3375 Mezőtárkány, Mikszáth Kálmán utca 7.)

2.)
PE-DA Ker. Kft. (5135 Jászivány, Kövesút dűlő 2.)

3.)
Török-net Kft. (3360 Heves, Katona J út 50.)

4.)
Exroad Kft. (3360 Heves, Munkácsy M. u. 60.)

5.)
Geogép Kft. (5100 Jászberény, 2413/2 hrsz.)
5./ Jászapáti Városi Önkormányzat Képviselő-testülete dönt arról, hogy amennyiben a felhívott cégek, a mellékelten előkészített Ajánlatkérő által megküldendő Előzetes nyilatkozatkérésre megfelelően nyilatkoznak (referencia és kizáró okok tekintetében), akkor a közbeszerzési eljárás vonatkozásában elkészített, mellékelt Ajánlattételi felhívás és a Közbeszerzési dokumentum kerüljön megküldésre részükre, tekintettel arra, hogy teljesítésre képes, szakmailag megbízható gazdasági szereplők, tehát Ajánlatkérő az ajánlattételre felhívott gazdasági szereplők kiválasztásakor diszkriminációmentesen, az egyenlő bánásmód elvének megfelelően és mikro-, kis- vagy középvállalkozások részvételét biztosítva járt el.
6./ Jászapáti Városi Önkormányzat Képviselő-testülete felhatalmazza Farkas Ferenc polgármestert az ajánlatkérés elindításához kapcsolódó feladatok elvégzésével.
Határidő: 
2019. március 31.
Felelős: 
Farkas Ferenc polgármester 
Erről értesül:     

1.) Farkas Ferenc polgármester

2.) Biróné dr. Boros Anikó jegyző
3.) Képviselő-testület tagjai - helyben
4.) Jászapáti Polgármesteri Hivatal Pénzügyi Osztálya
5.) TOP-SZAKÉRTŐ Közbeszerzési Tanácsadó Kft. (1055 Budapest, Falk Miksa u.4.)
6.) Irattár

Jászapáti, 2019. február 05.
Farkas Ferenc

polgármester

